Diplomada en Dansa per l'Institut del Teatre de Barcelona. Ha estat coreògrafa de grans esdeveniments i grups, com els actes de clausura dels Jocs Olímpics de Barcelona (1992), Exposició de Sevilla (1992), Exposició de Lisboa (1998) i el St. Patrick’s Festival d'Irlanda, o en la recuperació de coreografies com la del ballet "Ariel", de Robert Gerhard, dut a terme a Valls el 2011 amb tres-cents escolars en escena, textos de J. V. Foix i escenografia de Joan Miró. És membre fundadora de l'associació La Caldera, ha treballat amb nombrosos directors teatrals (Joan Font, de Comediants, Lluís Pasqual, Josep M. Mestres, Xavier Albertí, Rafael Duran, etc.) i ha coreografiat musicals i òperes (Gran Teatre del Liceu de Barcelona, Capitol de Toulouse, Teatro de la Zarzuela, Walsh National Opera). Des del 2008 s'ocupa d'un projecte de recuperació de la memòria recent de la dansa a Catalunya, amb el Mercat de les Flors i La Caldera.